CELEX: 62014TN0049
Language: da
Date: 2014-01-17 00:00:00
Title: Sag T-49/14: Sag anlagt den 17. januar 2014 — Zentralverband des Deutschen Bäckerhandwerks mod Kommissionen

14.4.2014   
            
            
               DA
            
            
               Den Europæiske Unions Tidende
            
            
               C 112/46
            
         Sag anlagt den 17. januar 2014 — Zentralverband des Deutschen Bäckerhandwerks mod Kommissionen
   (Sag T-49/14)
   2014/C 112/59
   Processprog: tysk
   
      Parter
   
   
      Sagsøger: Zentralverband des Deutschen Bäckerhandwerks e.V. (Berlin, Tyskland) (ved advokaterne I. Jung, M. Teworte-Vey, A. Renvert og J. Saatkamp)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens gennemførelsesafgørelse 2013/663/EU af 14. november 2013 om afvisning af anmodning af annullering af en betegnelse, der er opført i registret over beskyttede oprindelsesbetegnelser og beskyttede geografiske betegnelser i henhold til Europa-Parlamentets og Rådets forordning (EU) nr. 1151/2012 (Kołocz śląski/kołacz śląski (BGB)) (meddelt under nummer C(2013) 7626), annulleres.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført to anbringender.
   
               1.
            
            
               Første anbringende om forkert retsgrundlag
               
                           —
                        
                        
                           Sagsøgeren har gjort gældende, at sagsøgte har begået en retlig fejl ved at træffe den anfægtede afgørelse på grundlag af den på tidspunktet for afgørelsen gældende nye affattelse af forordning (EU) nr. 1151/2012 (1) i stedet for den på tidspunktet for sagsøgerens indgivelse af anmodning gældende gamle forordning (EF) nr. 510/2006 (2). Sagsøgte har derved tilsidesat princippet om »tempus regit actum«.
                        
                     
                           —
                        
                        
                           Sagsøgeren har endvidere anført, at anmodningen om annullation af registreringen i henhold til forordning nr. 510/2006 kan antages og er begrundet. Sagsøgeren har i denne sammenhæng bl.a. anført, at der foreligger to begrundelser for annullation som omhandlet i artikel 12, stk. 2, i forordning nr. 510/2006 (den omtvistede betegnelse er en artsbetegnelse som omhandlet i artikel 3, stk. 1, i forordning nr. 510/2006, og det geografiske område Schlesien er i specifikationen af registreringen blevet afgrænset fejlagtigt), og at en anden fortolkning og anvendelse af denne bestemmelse ville krænke bagerivirksomhederne i Forbundsrepublikken Tyskland i deres grundlæggende rettigheder.
                        
                     
         
               2.
            
            
               Andet anbringende om tilsidesættelse af forordning nr. 1151/2012
               
                           —
                        
                        
                           Sagsøgeren har gjort gældende, at anmodningen kan antages og er begrundet, selv hvis den bedømmes på grundlag af forordning nr. 1151/2012.
                        
                     
         
      (1)  Europa-Parlamentets og Rådets forordning (EU) nr. 1151/2012 af 21.11.2012 om kvalitetsordninger for landbrugsprodukter og fødevarer (EUT L 343, s. 1).
   
      (2)  Rådets forordning (EF) nr. 510/2006 af 20.3.2006 om beskyttelse af geografiske betegnelser og oprindelsesbetegnelser for landbrugsprodukter og fødevarer (EUT L 93, s. 12).